User:Neringa.bacev

„Kutis“ – pirmasis mažylių žurnalas, kuriame nėra žodžių. Tai edukacinis periodinis leidinys 2-4 metų vaikams.

Žurnalas moko vaikus savarankiškai suprasti ir atlikti užduotis. Jos pateikiamos į pagalbą pasitelkiant paveikslėlius, todėl net patys mažiausi, dar nemokantys skaityti vaikai, greitai supranta, ką turi daryti.

Nors žurnale „Kutis“ nėra žodžių, jis moko kalbėti, kelti klausimus, išsakyti emocijas, įvardinti objektus. Linksmi paveikslėliai įtraukia vaiką į užduočių situacijas, skatina jas komentuoti, kurti savo pirmas istorijas.

Užduotys žurnale lavina smulkiąją motoriką, dėmesio sutelkimą, mąstymą, pastabumą, atmintį, stiprina vaiko riešo ir rankos judesius, rankų ir akių tarpusavio koordinaciją. Žurnalas pradėtas leisti nuo 2009 metų rugsėjo mėnesio. Šiuo metu „Kutis“ yra leidžiamas kiekvieną mėnesį, per metus sukuriama 11 numerių (liepą-rugpjūtį išleidžiamas vienas žurnalas).

Žurnalo „Kutis“ autorė ir redaktorė Ilona Bakšė. Iliustratorė Jurgita Jakaitienė. Žurnalas leidžiamas leidykloje „Flintas“.

Žurnalas „Kutis“ yra leidžiamas 8 šalyse: Lietuvoje, Latvijoje, Estijoje, Suomijoje, Čekijoje, Slovakijoje, Lenkijoje ir Italijoje.

Kaip gimė idėja?

Idėja gimė svarstant, kaip sukurti žurnalą, kurį suprastų viso pasaulio vaikai. Tai buvo tikras iššūkis, kurį išsprendė sumanymas sukurti žurnalą, kuriame nėra žodžių ir visos užduotys pateikiamos simbolių kalba. Tuomet buvo apsibrėžta žurnalo skaitytojų amžiaus kategorija ir pradėtas kurti bazinis žurnalo turinys pagal skaitytojo amžiaus raidą. Vėliau žurnalo prototipus testavo vaikai tiek darželiuose, tiek drauge su tėvais. Žurnalo kūrimas nuo idėjos gimimo iki jos realizavimo užtruko pusę metų.

Žurnalas „Kutis“ buvo ir yra nuolat tobulinamas atsižvelgiant į naujausias tendencijas, tėvų ir pedagogų pastabas bei siūlymus. Taip pat nuosekliai yra organizuojami tyrimai, padedantys artimiau pažinti tikslinę auditoriją, vaikų poreikius, įpročius ir gebėjimus. Atsižvelgiant į gaunamus rezultatus keičiamos užduotys, technikos, netgi lipdukai. Beje, pastarųjų forma pradžioje buvo kvadratinė, o vėliau naudojant Flexo lipdukų techniką jie pradėti spausdinti apvalios formos išimant matricą. Ši technologija padėjo ne tik palengvinti lipdukų klijavimo procesą (juk daug paprasčiau priklijuoti apvalų lipduką į jam skirtą vieta, nei kvardratinį), bet ir jų išėmimo, vaikas gali tai atlikti pats, be suaugusiųjų pagalbos.

Žurnalas „Kutis“ pavadinimui buvo iškeltas ypatingas tikslas. Jis turėjo būti paprastas, linksmas ir, svarbiausia, lengvai ištariamas mažyliui. Pirmiausia buvo sugalvoti keli pavadinimo variantai, tada pasitelkta vaikų apklausa darželiuose bei šeimose ir priimtas pavadinimo laimėtojas „Kutis“. Ką reiškia kutis? Tai žodžio vaikutis paskutiniai du skiemenys. Žurnalo personažas ilgainiui taip pat keitėsi. Pradžioje pagrindiniais veikėjais buvo berniukas ir mergaitė, vėliau juos pakeitė kiškis, kol galiausiai gimė iliustruotas unikalus personažas Kutis.

Anotacija Žurnalą sudaro įvairios užduotys, lavinančios skirtingus įgūdžius, kurių vaikui reikės pradedant rašyti raides ir skaičius. Žurnale yra taškelių jungimo, spalvinimo, rutuliukų bei linijos įvairiomis kryptimis brėžimo užduotys. Taip pat kirpimo, klijavimo, o smagiausia iš visų – lipdukų klijavimo.

Žurnalas „Kutis“ esančioms užduotims išpręsti reikia ne tik pieštuko, bet ir spalvinimo priemonių, žirklių, klijų, dažų. Tokiu būdu mažylis supažindinamas su skirtingais įrankiais, jų naudojimo galimybėmis, tekstūromis. Tai skatina aktyvų vaiko įsitraukimą, norą pažinti, mokytis ir kurti.

Žurnale užduotys išdėstytos sunkėjančia tvarka, kad vaikas pažingsniui įsitrauktų į jų sprendimą. „Kutis“ kūryboje laikomasi principo „vienam kartui vienas sunkumas“. Todėl kiekviename puslapyje yra tik 1 užduotis. Toks principas priimtas siekiant padėti vaikui susitelkti ties užduotimis ir jas atlikti iki galo. Pasiektas rezultatas moko džiaugtis mažomis pergalėmis.

Žurnalas „Kutis“ sulaukus pripažinimo ir pasisekimo, pradėtos leisti „Kutis“ užduočių knygelių serijos, skirtos konkrečių įgūdžių lavinimui: spalvinimo, linijų, kirpimo ir pan.